বর্তমানে কে না জানে ফিলিস্তিনদেশে মুসলমান-খ্রিস্টান নির্বিশেষে সকল জাতির শিশু ও কিশোর, যুবা ও বৃদ্ধ ছোট ছোট কংকর হাতে লড়াই করিতেছে বন্দুক, ট্যাংক ও যুদ্ধংদেহি উড়োজাহাজের সঙ্গে। এসরায়েল বসাইয়াছে পাথরের দেওয়াল। এয়াহুদি জাতি ও আরব জাতির বসতি আলাদা করিতে হইবে, ইহাই এই দেওয়াল রচনার ভিত। ফিলিস্তিনি কংকর এই দেওয়াল ভাঙিয়া মতিচুর বা মিহিদানা বানাইবার প্রস্তাব, কথাটি বলিয়াছেন এডোয়ার্ড সায়িদ নিজে নহেন, বরং খ্রিস্টোফার বোলাম নামক একজন এয়ুরোপক বুদ্ধিজীবী। ইনি এডোয়ার্ড সায়িদের বইয়ের ভূমিকা লিখিয়াছেন।